Keskustelu:Washington (DC)

message: Kuten artikkelistakin käy ilmi, on kaupungin nimi Washington, ei "Washington D.C." Tekstissä kaupunkiin viitataan yleensä kirjoittamalla "Washington, D.C.", jossa tuo pilkun jälkeinen täsmennys on sama juttu kuin esimerkiksi sanottaessa "Boston, Massachusetts", eli ilmaisee missä osavaltiossa (tässä tapauksessa liittopiirissä) ko. paikka sijaitsee ja erotukseksi muista samannimisistä paikoista. Nuo täsmennykset on Wikipediassa ollut tapana laittaa yleisimmästä tavasta poiketen sulkeisiin, joten siirsin myös tämän artikkelin käytännön mukaiselle nimelle. --SM 1. tammikuuta 2006 kello 04:43:02 (UTC)

message: Miten uskonnottomia voi olla 100% kun Katolilaisia, Protestantteja, Muita kristittyjä ja Muita uskontoja on yhteensä 88%. Aika huono laskupää.
replies: text: Vandalismin palautus oli epäonnistunut tms. Korjasin tiedon. -Samulili 14. helmikuuta 2006 kello 21.01 (UTC)
Lisäsin maininnan että kaupungissa on metro, mielestäni se on kuitenkin tärkeä asia. Muotoilussa en ole mestari, mutta mulla on aivot päässä.
thread_title:  Uskonnoista 

message: Mielestäni artikkelin pitäisi olla nimellä Washington, D. C., koska tässä muodossa siihen viitataan yleisesti. Turha käyttää keinotekoista tarkennetta jos luonnollinen, yleisessä käytössä oleva yksikäsitteinen termi on jo olemassa. Jafeluv 28. marraskuuta 2010 kello 04.15 (EET)
replies: text: Yksi fi-wikin nimistölähteistä, Kotuksen Maat, pääkaupungit ja kansalaisuudet käyttää muotoa Washington. Onko jotain yhtä merkittäviä suomenkielisiä lähteitä, jotka käyttäisivät DC:llistä muotoa? --Ryhanen 28. marraskuuta 2010 kello 10.13 (EET)
replies: text: :Vaikka kaupunkiin viitataankin suomessa yleensä vain nimellä Washington, niin kyllähän artikkeli silti jonkinlaisen täsmenteen tarvitsee, ja näistä DC on paras mahdollinen (siihen, pidetäänkö nykyinen nimi, vai siirretäänkö Jafeluvin ehdottamalle nimelle, ei itselläni ole kantaa). Kuten vaikkapa englanninkielisen Wikipedian täsmennyssivulta Washington näkyy, jo pelkästään Yhdysvalloissa on melkoinen määrä Washington-nimisiä paikkakuntia, joten siirto vaikkapa nimelle Washington (kaupunki) ei siis oikein käy. Samannimisen, merkittävää kokoluokkaa olevan osavaltion (yli kuusi miljoonaa asukasta) olemassaolo luo puolestaan mielestäni esteen siirrolle pelkälle Washington-nimelle, on hyvä pitää sillä nimellä täsmennyssivu (monessa täsmennyssivulle virheellisesti ohjaavassa linkityksessäkin on pikaisella vilkaisulla tarkoitettu Washingtonin osavaltiota DC:n sijasta). --Nironen 28. marraskuuta 2010 kello 10.54 (EET)
replies: text: ::Täsmennyssivuilta yleensä löytyy oikea linkki kuitenkin. Tämähän vain kertoo sen, että "D.C." ei ole suomalaisille tuttu. Minusta tarkenne, jos sellainen tarvitaan wikiteknisistä syistä, pitää kuitenkin erottaa suluilla varsinaisesta nimiosasta. Yleiskielessä kaupungin nimi kuuluu Washington. Käytännön syistä ei kannata muuttaa, kunhan leipätekstissä puhutaan Washingtonista ilman D.C:tä. --Khaosaming 28. marraskuuta 2010 kello 11.38 (EET)

text: Pelkkä Washington suomeksi, kuten nimistölähde sanoo. Osavaltiota voi sitten väkerrellä haluamaansa muotoon. edit: Joku voi englannin kielen mallin mukaisesti viitata lisäkirjainkoristeiden kanssa, mutta yleisenä käytäntönä on puhua Washingtonista. Toisaalla viitattiin Aarne Tanniseen: "Täällä Aarne Tanninen, Washington", eikä siinä ollut kirjaimia perässä, kyllä jokainen tietää muutenkin.--Ulrika 28. marraskuuta 2010 kello 10.17 (EET)

text: Englanniksi D.C. Suomeksi Washington nimistölähteen mukaan. --Khaosaming 28. marraskuuta 2010 kello 10.29 (EET)

text: Tehdään, kuten muut sanovat ;) Joku pistää varmaan bottipyynnön kaikista linkkimuutoksista?--Bluto 28. marraskuuta 2010 kello 10.35 (EET)
replies: text: :::Kiitos tuosta District of Columbia-tarkenteesta alkuun. Oikeastaanb olen samaa mieltä Khaosamingin kanssa.--Bluto 28. marraskuuta 2010 kello 15.31 (EET)
Mikko Paananen: Lähde olisi ehkä voinut olla parempi, mutta kyllä kaupungin virallinen nimi on District of Columbia. Washingtonin kaupunkia ei ole virallisesti ollut olemassa sitten vuoden 1871, jolloin Washington, Georgetown ja Washingtonin piirikunta yhdistettiin yhden kunnallishallintoviranomaisen alaisuuteen. Nimitys Washington, D.C. on jäänne juuri tästä, että alueella oli alun perin muitakin kaupunkeja. Ks. en.Wikipediasta District of Columbia Organic Act of 1871 tai Washington, D.C:n johdanto. –Kooma (keskustelu) 28. marraskuuta 2010 kello 19.58 (EET)
thread_title:  Artikkelin nimi 

message: Columbian piiri on muuttunut Kolumbian piiriksi tällä muokkauksella: . Gopase+f 7. huhtikuuta 2011 kello 14.56 (EEST)
replies: text: Eli voisiko siitä päätellä, että kyse on vain yhden käyttäjän keksinnöstä, joka ei itse asiassa kuulu wikipediaan? Perustelin omaa eriävää näkemystäni artikkelin Kolumbian piirin sinetti keskustelusivulla. Jos tämä on väärin, se pitää korjata muuallakin. --Risukarhi 7. huhtikuuta 2011 kello 15.01 (EEST)
replies: text: :Täältä varmaankin lähtenyt leviämään. Ei tarvi syytä pitemmältä ettiä. Gopase+f 7. huhtikuuta 2011 kello 15.03 (EEST)
Artikkelin äskeisessä versiossa District of Columbia oli suomennettu Columbian piirikunnaksi. Tämä on sikäli ongelmallista, että myös county suomennetaan Yhdysvaltain tapauksessa yleensä piirikunnaksi ja District of Columbiankin alueella on aikoinaan ollut kaksi countya. Paperisessa Kodin suuressa tietosanakirjassa on käytetty termiä liittopiiri, jonka otin nyt artikkelissa käyttöön. Myös artikkeli Columbian piirikunnan sinetti pitäisi siirtää, minkä teen myöhemmin, ellei jollain ole muita ehdotuksia. –Kooma (keskustelu) 12. maaliskuuta 2013 kello 18.29 (EET)

text: Aiheesta onkin näemmä käyty pitkä kahvihuonekeskustelu, mutta ei siinäkään oikein päästy mihinkään lopputulokseen. Joka tapauksessa, jos otetaan nuo District of Columbian alueella olleet historialliset Washingtonin ja Alexandrian piirikunnat huomioon, on hassua sanoa, että piirikuntaan kuului kaksi piirikuntaa. –Kooma (keskustelu) 13. maaliskuuta 2013 kello 14.04 (EET)
thread_title:  Colummbian piiri 

message: Englanninkielisen wikin mukaan nimi "Columbia" ei tule Kolumbuksesta, vaan Columbia-jumalattaresta, joka keksittiin USA:n personifikaatioksi. Sen nimi varmaankin on johdettu Kolumbuksesta, mutta kaupungin nimi ei ilmeisesti tule suoraan hänestä. 91.233.116.246 14. maaliskuuta 2017 kello 10.38 (EET)
thread_title:  Nimi